Es isch ä Wohnquartier und lit uf der Grossbasler Siite vom Rhii, im Süde vo dr Altstadt zwüschem SBB Bahnhof und em Bruederholz. Im Gegesatz zum übrige Stadtgebiet fallt s uf, ass s Quartier ä fast schachbrättartigi Struktur het mit parallele Stroossezüg, wo amerikanische Vorbilder nochempfunde isch. D Tatsach, ass s Gundeli dur ä SBB Bahnhof und sini Gleisalage physisch vom rästlige Stadtgebiet trennt isch, git em Quartier dr Charakter von erä eigeständige Chliistadt.